Torbari

Torbari su sisari koji rađaju nepotpuno razvijene mladunce. Mladunci se rađaju u ranom stadijumu razvoja. Žive u torbi pričvrščeni za bradavicu dojke dok ne odrastu. Neke američke vrste torbara nemaju ili imaju slabo razvijenu torbu. Red torbara – Marsupialia živi u Australiji i u obje Amerike. Neke vrste imaju primitivnu placentu.

 Podjela 

Torbari se dijele na 8 vrsta:

Južnoamerički oposumi
 Torbarski miševi
 Torbarske krtice
 Torbarski mravojedi
 Bandikuti
 Oposumski pacovi
 Falangeri
 Vombati
 Kenguri

 Južnoamerički oposumi 

Oposumi (Didelphidae) najprimitivnija su porodica. Žive na drveću i imaju dugu njušku, zubi su im kao u mesoždera. Rep im je savitljiv.

 Vunasti opusum (Caluromys lanatus) ima mehko vunasto krzno
 Didelphis virginianus je druga vrsta južnoameričkog  oposuma. Ima žuto sivo crno krzno i ljuspast rep koji mu pomaže u penjanju

Poslije perioda sisanja ostaju uz majku  pričvršćeni za krzno. U slučaju opasnosti prave se mrtvi. U takvim slučajevima  često stradaju u saobraćaju. U Južnoj i Srednjoj Americi postoji nekoliko vrsta torbarskih mišolikih  oposuma (Marmosi).

Duž  obala rijeka od  Meksika do Argentine živi vodeni oposum ili japok (Chironectos  minimus). Ima torbu koja se može zatvoriti da bi zaštitili mlade od vlage.

 Torbarski miševi 

Dasyuridae  žive samo u Australiji. Kao i oposumi imaju neke primitivne osobine. Mesojedi su koji se hrane noću, živahni su i agresivni. Po ponašanju liče na rovčice, pse, mačke i jazavce. Neke vrste planigala (Planigale sp.) imaju spljoštenu lobanju. Pomoću nje se uvlaće u pukotine u kamenju, gdje žive. 

 Faskogala puzavica - žutonogi torbarski miš (Antechinus flavipes) penje se po drveću i stijenju
 Torbarski jarbu - (Anechinomys laniger) živi u stepama, savanama i pustinjama kreće se akrobatski
 Grivastorepi torbarski miš - (Dasyuroides  byrnei) živi u sušnim predjelima i pustinjama 
 Crnorepa faskogala tuan - (Phaskogala tapoatafa) živi na drveću 
 Pjegava torbarska - torbarska urođenička mačka - (Dasyurus  makulatus) živi u Australiji i Tasmaniji. Hrani se manjim torbarima i pticama
 Tasmanijski đavo - (Sarcophilus harrisi) živi u najnedostupnijim predjelima zemlje
 Torbarski vuk - (Thilacinus cynocephalus) liči psu

 Torbarske krtice (Notoryctidae) 

Notoryctes tiphlops i Notoryctes caurinus po ponašanju liče na evropske krtice. Od njih i od američke krtice razlikuje se samo po njušci koja je rožnata i služi za razgrtanje žemlje.

 Torbarski mravojedi 

Jedini predstavnik ove vrste je torbarski mravojed (Myrmecobius fasciatus). Živi u šumama eukaliptusa. Hrani se mravima i termitima koje lovi ljepljivim jezikom. Nema torbu pa mlade skriva u krznu.

 Bandikuti 

Bandikuti (Peramelidae) su biljojedi. Obvuhvataju 8 rodova sa oko 20 vrsta. Žive u Australiji, Tasmaniji, Novoj Gvineji i Novom Zelandu. Ima dugu njušku i liči na dugonoso morsko prase.
Rod (Perameles sa dugonosim bandikutom (P. nasuta) kao predstavnikom vrste jedinstven je među torbarima. Ima razvijenu placentu, pa mlade rađa u starijoj dobi i u torbi provedu kratko vrijeme.

 Oposumski pacovi 

Oposumski pacovi (Caeneolestidae) liće na rovčice. Žive u visokim šumama i u dolini Ekvadora i Bolivije.

Rhincholestes živi u Čileu. Torba postoji samo kod mladunaca. Majka ih nosi okačene o krzno.

 Falangeri 

Obuhvataju 15 porodica i oko 40 vrsta. Žive na drveću.

 Torbarska lisica - (Trichosurus vulpecula). Živi u Australiji i Tasmaniji.
 Pjegavi kuskus - (Phalanger maculatus) živi u krošnjama drveća Australije i Nove Gvineje. Ima savitljiv rep, pjegavo gusto krzno je kod mužjaka, noćna je životinja.
 Koala - (Phascolarctos cinereus) noćna je životinja koja se hrani lišćem eukaliptusa.

 Vombati  

Ima ih dvije vrste. Phascolomyidae ili Vombatide  liče na mrmote.

 Običan vombat - (Phascolomys ili Vombatus ursinus) živi u jugoistočnoj Australiji i Tasmaniji. 
 Dlakonosi vombat - (Lasiorhinus latifrons) žive u jugoistočnoj Australiji i Kvinslendu. Podsječaju na krupne placentalne glodare. Kopaju prostrane jazbine nanoseći štetu poljoprivredi.

*